                 ΜΑΡΙΑ  ΝΙΚ. ΔΙΒΑΝΗ
	                                   ΝΕΦΡΟΛΟΓΟΣ
                            ΕΠΙΚΟΥΡΗ ΚΑΘΗΓΗΤΡΙΑ

  ΤΜΗΜΑ ΙΑΤΡΙΚΗΣ ΣΧΟΛΗΣ – ΠΑΝΕΠΙΣΤΗΜΙΟ ΘΕΣΣΑΛΙΑΣ


Προσωπικά στοιχεία
· Όνομα:                                                   Διβάνη Μαρία 
· Τηλ:                                                          0030 6946524312
· e-mail:                                                     mariadivani@yahoo.com
                    Σύντομο Βιογραφικό Σημείωμα
·       Γεννήθηκα στα Τρίκαλα Θεσσαλίας το 1977. Το 1995 αποφοίτησα από το  Λύκειο με γενικό βαθμό « Άριστα». 
·       Το 1996 πέρασα με εξετάσεις στο Τμήμα Ιατρικής του Α.Π.Θ. και έλαβα το πτυχίο μου το 2003. Από το 2004 έως το 2005 υπηρέτησα ως Αγροτική Ιατρός, εκτίοντας την θητεία μου στην Υπηρεσία Υπαίθρου.
·        Από το 2007 και για δύο έτη ασκήθηκα στην Παθολογία, στην Α’ Παθολογική Κλινική του Γενικού Νοσοκομείου Θεσ/νίκης  «ΑΓΙΟΣ ΔΗΜΗΤΡΙΟΣ» και εν συνεχεία ολοκλήρωσα την ειδίκευσή μου στη Νεφρολογία, στο Νεφρολογικό Τμήμα της Α’ Προπαιδευτικής Παθολογικής Κλινικής στο Πανεπιστημιακό Γενικό  Νοσοκομείο Θεσ/νίκης «ΑΧΕΠΑ». Το 2013 έλαβα, κατόπιν εξετάσεων, τον τίτλο του Ειδικού Νεφρολόγου. 
· Από το 2013 μέχρι τo 2022 εργάσθηκα ως ειδικός Νεφρολόγος στην Μονάδα Χρόνιας Αιμοκάθαρσης, «ΕΥΤΥΧΙΟΣ ΠΑΤΣΙΔΗΣ Α.Ε.» στη Λάρισα. 
Στη συνέχεια διορίστηκα ως Επιμελήτρια Β’ Νεφρολογίας στο Γενικό Νοσοκομείο της Λάρισας, όπου εργάστηκα έως το 2025. 

Το 2025 έλαβα θέση Επίκουρης Καθηγήτριας, με γνωστικό αντικείμενο τη Νεφρολογία, στο Τμήμα Ιατρικής Σχολής Επιστημών Υγείας του Πανεπιστημίου Θεσσαλίας και τοποθετήθηκα στην Πανεπιστημιακή Νεφρολογική Κλινική του Πανεπιστημιακού Γενικού Νοσοκομείου Λάρισας, όπου υπηρετώ έως και σήμερα.
·    Το 2019 ολοκλήρωσα τη Διδακτορική μου Διατριβή στο Τμήμα Ιατρικής του
Α.Π.Θ. με θέμα: «Εβδομαδιαία συνεχής καταγραφή των επιπέδων γλυκόζης σε χρόνιους αιμοκαθαιρόμενους διαβητικούς ασθενείς. Συγκριτική μελέτη δύο διαλυμάτων αιμοκάθαρσης» και έλαβα τον τίτλο του Διδάκτορα της Ιατρικής Σχολής, με βαθμό "Άριστα". 
·        Το 2023 ολοκλήρωσα το Πρόγραμμα Μεταπτυχιακών Σπουδών της Ιατρικής Σχολής του Α.Π.Θ. με τίτλο «Νεότερες μέθοδοι και τεχνολογίες στη θεραπευτική αντιμετώπιση του Σακχαρώδη Διαβήτη» και έλαβα το Δίπλωμα Μεταπτυχιακών Σπουδών, με βαθμό «Άριστα». 
· Έχω λάβει τις εξής μετεκπαιδεύσεις: 1. στην Αρτηριακή Υπέρταση, στο Τμήμα Υπέρτασης της Β’ Νεφρολογικής Κλινικής του Π.Γ.Ν ΑΧΕΠΑ, το οποίο έχει οριστεί Κέντρο Αριστείας Υπέρτασης της European Society of Hypertension, 2. στη μεταμόσχευση νεφρού, στην Νεφρολογική Κλινική και Μονάδα Μεταμόσχευσης Νεφρού του Γ.Ν.Α. «Λαϊκό» στην Αθήνα και 3. στην «Κλινική Ιατρική Πράξη – Επείγουσες Κλινικές Περιπτώσεις», από το κέντρο Επιμόρφωσης και Δια Βίου Μάθησης του Εθνικού και Καποδιστριακού Πανεπιστημίου Αθηνών.

Επίσης ολοκλήρωσα τον Κύκλο Μετεκπαιδευτικών Σεμιναρίων Μελέτης της Υπέρτασης (6 κύκλοι σεμιναρίων) της Ελληνικής Εταιρείας Υπέρτασης, με τίτλο «Υπέρταση: Θεωρία και Πράξη». 
Επιπλέον είμαι πιστοποιημένη εκπαιδεύτρια βασικής υποστήριξης της ζωής (Basic Life Support (BLS) – Full Instructor)  [από το Ευρωπαϊκό Συμβούλιο Αναζωογόνησης (ERC - European Resuscitation Council)] και συμμετέχω σε εκπαιδευτικά σεμινάρια ενηλίκων και παιδιών, όπως επίσης από το ERC έχω λάβει πιστοποιημένη εκπαίδευση ανώτερης υποστήριξης της ζωής (Advanced Life Support (ALS) Provider) 
· Έχω συμμετάσχει σε πληθώρα διεθνών και ελληνικών συνεδρίων, με διαλέξεις και ανακοινώσεις εργασιών και έχω δημοσιεύσει αρκετά πλήρη άρθρα, κυρίως σε ξενόγλωσσα επιστημονικά περιοδικά.  
Επίσης συμμετέχω σε συμβουλευτικές επιτροπές διδακτορικών διατριβών και διπλωματικών μεταπτυχιακών εργασιών. 

Διδάσκω σε 3 Μεταπτυχιακά Προγράμματα Σπουδών (του Τμήματος Ιατρικής του Πανεπιστημίου Θεσσαλίας και του Τμήματος Ιατρικής του Αριστοτελείου Πανεπιστημίου Θεσσαλονίκης) και συμμετέχω στα εκπαιδευτικά προγράμματα Κλινικών, στην εκπαίδευση φοιτητών ιατρικής και ειδικευομένων ιατρών. 
Είμαι κριτής σε ξενόγλωσσα επιστημονικά περιοδικά, κριτής εργασιών στην Ελληνική Νεφρολογική Εταιρεία, μέλος διεθνών και ελληνικών επιστημονικών εταιρειών και συμμετέχω ως μέλος σε οργανωτικές και επιστημονικές επιτροπές Ελληνικών συνεδρίων και σεμιναρίων. 

